b'\n_START_ARTICLE_\nZoran \xc5\xbdivkovi\xc4\x87 (pisatelj)\n_START_SECTION_\n\xc5\xbdivljenje\n_START_PARAGRAPH_\nDiplomiral je leta 1979 iz teorije knji\xc5\xbeevnosti na Odddelku za splo\xc5\xa1no knji\xc5\xbeevnost na Filolo\xc5\xa1ki fakulteti Univerze v Beogradu. V letu 1979 je opravil magisterij z nalogo Antropomorfizem in motiv prvega stika v delih Arthurja Charlesa Clarkea (Antropomorfizam i motiv prvog kontakta u delima Artura Klarka). Doktoriral je na isti univerzi z dizertacijo Nastanek znanstvene fantastike kot \xc5\xbeanra umetni\xc5\xa1kega pripovedni\xc5\xa1tva (Nastanak nau\xc4\x8dne fantastike kao \xc5\xbeanra umetni\xc4\x8dke proze), ki se je leta 1983 pojavila v njegovi antologiji Sodobniki prihodnosti (Savremenici budu\xc4\x87nosti), skupaj z obravnavanimi zgodbami._NEWLINE_Bil je med ustanovitelji uglednega beograjskega Dru\xc5\xa1tva ljubitelja fantastike Lazarja Komar\xc4\x8di\xc4\x8da leta 1981. V letu 1982 je ustanovil zalo\xc5\xbebo Polaris, prvo jugoslavansko zasebno zalo\xc5\xbebo, kjer je izdal ve\xc4\x8d kot sto knjig. Napisal in vodil je televizijsko nadaljevanko o znanstvenofanstasti\xc4\x8dnem filmu, Zvezdni ekran (Zvezdani ekran, 1984). Oddaja je kasneje slu\xc5\xbeila kot osnova za knjigo kriti\xc4\x8dnih esejev z istim naslovom._NEWLINE_Napisal je bogato ilustrirano Enciklopedijo znanstvene fantastike (Enciklopedija nau\xc4\x8dne fantastike) v dveh delih. Leta 2000 je prenehal delovati na podro\xc4\x8dju ZF in knji\xc5\xbeevnih raziskavah, ter se v celoti posvetil pisanju na podro\xc4\x8dju pripovedni\xc5\xa1tva._NEWLINE_V letu 2005 je beograjska televizijska postaja Studio B po njegovi zgodbi Dvanajst zbirk in \xc4\x8dajarna (Dvanaest zbirki i \xc4\x8dajd\xc5\xbeinica) posnela prvo srbsko znanstvenofantasti\xc4\x8dno nadaljevanko Zbiralec (Sakuplja\xc4\x8d)._NEWLINE_Ve\xc4\x8dina njegovih del je prevedena na ve\xc4\x8d jezikov: ru\xc5\xa1\xc4\x8dino, angle\xc5\xa1\xc4\x8dino, nem\xc5\xa1\xc4\x8dino, \xc4\x8de\xc5\xa1\xc4\x8dino, romun\xc5\xa1\xc4\x8dino, korej\xc5\xa1\xc4\x8dino. Slovenska zalo\xc5\xbeba Zalo\xc5\xbeni\xc5\xa1ki atelje Blodnjak je izdala nekaj \xc5\xbdivkovi\xc4\x87evih del v sloven\xc5\xa1\xc4\x8dini.'